 VIENOŠANĀS NR.1/2026
par grozījumiem 2026.gada 6.marta būvniecības ieceres dokumentācijas izstrādes līgumā 
Nr. 387/2026/2.2-9 “Cēsu Pilsētas vidusskolas ELT jaudas palielināšanas darbu projektēšana un autoruzraudzība”


Cēsīs, Cēsu novadā					                                 
Dokumenta datums ir pēdējā pievienotā   
droša elektroniskā paraksta laika zīmoga datums 
  
Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs), kuras vārdā saskaņā ar Cēsu novada pašvaldības nolikumu pārstāv izpilddirektore______,   
un  
SIA “Vides projektu studija”, reģistrācijas Nr. 40003595690, juridiskā adrese: Mārupes nov., Mārupe, Kārļa Ulmaņa gatve 119 (turpmāk – Projektētājs), kuras vārdā saskaņā ar statūtiem rīkojas tās valdes loceklis_______,    
abas puses kopā un katra puse atsevišķi (turpmāk – Puse(-s)),   
  
Pamatojoties uz  atklāta konkursa “Vispārīgā vienošanās par būvniecības ieceres dokumentācijas izstrādi un autoruzraudzību”, iepirkuma identifikācijas Nr. CNP/2024/31  (turpmāk – Konkurss) 1. daļas rezultātā noslēgtās vispārīgās vienošanās Nr. 663/2025/2.2-9 nosacījumus, un 28.01.2026. veiktās cenu aptaujas Nr.1 rezultātiem;

2026.gada 6.martā tika noslēgts būvniecības ieceres dokumentācijas izstrādes līgums Nr. 387/2026/2.2-9 objektā ‘’Cēsu Pilsētas vidusskolas ELT jaudas palielināšanas darbu projektēšana un autoruzraudzība’’ adresē: Lapsu iela 1, Cēsis, Cēsu novads, LV-4101 (turpmāk – Līgums).

Ņemot vērā Projektētāja 2026. gada 29. maija vēstuli Nr.6.2-6/2026/4647, sēdes protokolos 
Nr. 1/CNP/vsk no 28.04.2026, Nr. 2/CNP/vsk no 12.05.2026 un Nr. 3/CNP/vsk no 26.05.2026  fiksēto, un pamatojoties uz Publisko iepirkumu likuma 61. panta trešās daļas 1. punktu, kā arī Līguma 2.4., 2.7., 5.4.2., 5.11.1., 9.7., 9.12. punktu, Puses noslēdz šo Vienošanos Nr. 1/2026 par grozījumiem Līgumā (turpmāk – Vienošanās Nr.1/2026) par tālāk norādīto: 

[bookmark: _Hlk220591641][bookmark: _Hlk220591305][bookmark: _Hlk198811221]1.  Pamatojoties uz nepieciešamajām izmaiņām būvdarbu izpildes termiņā, Puses vienojas izteikt Līguma 2.2. punktu šādā redakcijā:
 
“Projektēšanas darbu izpildes termiņš – 4 (četri) mēneši no Līguma noslēgšanas dienas līdz atzīmei Būvniecības informācijas sistēmā par projektēšanas nosacījumu izpildi/būvvaldes saskaņojumu (t.sk. būvniecības ieceres dokumentācijas noformēšana, saskaņošana ar tehnisko noteikumu izdevējiestādēm un iesniegšana Cēsu novada būvvaldē, kļūdu labošana saskaņā ar Pasūtītāja, ekspertīzes veicēja vai Cēsu novada būvvaldes norādījumiem), ņemot vērā Tehniskajā specifikācijā/Projektēšanas uzdevumā noteiktos Projektēšanas darbu izpildes termiņus un kārtību (t.i., neieskaitot pirmreizējo BP ekspertīzi/BP skaņošanu un akceptēšanu, t.sk. ar Pasūtītāju un Cēsu novada būvvaldi) un, ņemot vērā Līguma 2.3. punktā un tā apakšpunktos noteiktos Projektēšanas darbu izpildes termiņa veidošanās nosacījumus”.
2. Vienošanās Nr.1/2026 un tās pielikumi pēc to parakstīšanas kļūst par Līguma neatņemamu   sastāvdaļu. 
3. Pārējie Līguma noteikumi, kas ar šo Vienošanos Nr. 1/2026 netiek grozīti, paliek spēkā tādi, kādi tie ir noslēgtajā Līgumā.

4. Parakstot šo Vienošanos Nr.1/2026 Pusēm ir saprotams tās saturs un sekas.

5. Vienošanās Nr. 1/2026 ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

6. Pie šīs Vienošanās Nr. 1/2026 pievienoti šādi pielikumi:
Nr.1 – Pamatojums grozījumu izdarīšanai;
Nr.2- SIA “Vides projektu studija” vēstule.




Pielikums Nr.1
PAMATOJUMS GROZĪJUMU IZDARĪŠANAI 
2026.gada 6.marta būvniecības ieceres dokumentācijas
 izstrādes līgumā Nr. 387/2026/2.2-9

2026.gada 6.martā starp Cēsu novada pašvaldību, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs) un SIA “Vides projektu studija”, reģistrācijas 
Nr. 40003595690, juridiskā adrese: Mārupes nov., Mārupe, Kārļa Ulmaņa gatve 119 (turpmāk – Projektētājs),  ir noslēgts būvniecības ieceres dokumentācijas izstrādes līgums Nr.387/2026/2.2-9 (turpmāk – Līgums), kura ietvaros veikt būvniecības ieceres dokumentācijas izstrādi ‘’Cēsu Pilsētas vidusskolas ELT jaudas palielināšanas darbu projektēšana un autoruzraudzība’’ adresē: Lapsu iela 1, Cēsis, Cēsu novads, LV-4101” (turpmāk – Projektēšanas darbi), 

Atbilstoši Publisko iepirkumu likuma (turpmāk- Likums) 61. panta nosacījumiem, iepirkuma līguma grozījumi ir pieļaujami, ja tie nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi), un  atbilst vienam no šādiem gadījumiem: 1) grozījumi ir nebūtiski; 2) grozījumi ir būtiski un tie tiek izdarīti tikai Likuma 61. panta trešajā daļā minētajos gadījumos; 3) grozījumi tiek izdarīti šā panta piektajā daļā minētajā gadījumā neatkarīgi no tā, vai tie būtiski vai nebūtiski. 
Atbilstoši Publisko iepirkumu likuma 61.panta trešās daļas 1.punktam, Iepirkuma līguma vai vispārīgās vienošanās grozījumi ir pieļaujami, ja iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem.
Līguma 2.4. punkts nosaka, ja pagarinās MBP izstrādes termiņš, tad tas nav un nevar būt par pamatu Līguma 2.2. punktā noteiktā  termiņa pagarināšanai, izņemot, ja tam ir objektīvi un būtiski iemesli un Pasūtītājs tam ir piekritis;
Līguma 2.7. punkts nosaka, ja ir iestājies kāds no Līgumā paredzētajiem apstākļiem, kas dod tiesības Projektētājam saņemt Projektēšanas darbu izpildes termiņa/starptermiņu pagarinājumu, Projektētāja pienākums ir ne vēlāk kā 5 (piecu) darba dienu laikā no attiecīgā apstākļa iestāšanās brīža rakstveidā vērsties pie Pasūtītāja ar lūgumu par termiņa pagarināšanu, savā rakstveida lūgumā detalizēti norādot apstākļus, kas Projektētāja ieskatā dod tam tiesības uz termiņa pagarinājumu, šo apstākļu ietekmi uz Projektēšanas darbu izpildi un termiņiem un nepieciešamo termiņa pagarinājumu, kā arī pasākumus, ko Projektētājs veiks, lai mazinātu šo apstākļu ietekmi uz sākotnēji noteiktajiem Projektēšanas darbu izpildes termiņiem/starptermiņiem. Pasūtītāja pienākums katrā konkrētajā gadījumā ir izvērtēt šādu Projektētāja lūgumu, tajā norādītos apstākļus un to ietekmi uz Projektēšanas darbu izpildi un ne vēlāk kā 10 (desmit) darba dienu laikā no Projektētāja lūguma saņemšanas, ja tas iespējams, sniegt tam rakstveida atbildi, norādot Projektētājam piešķirto termiņa pagarinājumu vai atteikumu. Projektētājam nav tiesību vēlāk prasīt jebkādu termiņu/starptermiņu pagarināšanu vai izvirzīt jebkādus attaisnojumus Projektēšanas darbu izpildes laika grafikā noteikto termiņu/starptermiņu kavējumam, ja Projektētājs nav šajā punktā noteiktajā kārtībā un termiņā iesniedzis Pasūtītājam atbilstošu rakstveida lūgumu vai Pasūtītājs ir atteicis pagarināt kādu termiņu;
Līguma 9.7. punkts nosaka, saņemot Projektētāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61. panta attiecīgo daļu un Līguma punktu. Pasūtītājs Līguma grozījumos norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai;
Līguma 9.12 punkts nosaka, ka grozījumi var tikt veikti Tehniskajā specifikācijā/Projektēšanas uzdevumā, MBP vai BP, sakarā ar citu Pasūtītāja investīciju projektu, un tādēļ ir nepieciešams samazināt/palielināt darbu apjomus un/vai tehniskos parametrus/prasības/specifikācijas, kā arī gadījumos, ja tas skar Objekta tehnisko stāvokli vai kā citādi radušies tml. būtiski apstākļi, ko Pasūtītājs pirms Līguma slēgšanas nevarēja paredzēt. Pasūtītājs, veicot Līguma grozījumus, izvērtē izmaiņu finansiālo ietekmi, nosaka pieļaujamību un juridisko pamatojumu atbilstoši Līgumam un Publisko iepirkumu likumam.
Izvērtējot 2026. gada 29. maijā Projektētāja iesniegto vēstuli Nr. Nr. 6.2-6/2026/4647, sēdes protokolus, tiek konstatēti sekojoši apstākļi:
Projektētājs skaidro, ka uzsākot projektēšanas darbus, kopīgi ar Pasūtītāju š.g. 23.martā veica visu adrešu apsekošanu kā rezultātā konstatēja, ka AS “Sadales tīkls” tehniskos noteikumus nepieciešams aktualizēt, norādot AS “Sadales tīkls” informāciju par projektētāju, lai elektroietaišu projektētājam netiktu liegta iespēja apsekot objektu un piekļūt klāt esošajām apakšstacijas iekārtām. Šis liegums apsekot AS “Sadales tīkls” esošo apakšstaciju ir tiešā veidā kavējis projektēšanas darbus. Projektētājs apliecina, ka, uz šīs vēstules sagatavošanas brīdi, ir saņēmis no Pasūtītāja un AS “Sadales tīkls” aktualizētos noteikumus, kas ļauj atsākt projektēt objektu pilnā apmērā. Rasēšanu tiek plānota pabeigt līdz š.g. 10.jūnijam un uzsākt projekta saskaņošanu Cēsu novada būvvaldē. Lai nodrošinātu objekta pabeigšanu līguma ietvaros un saskaņotu nepieciešamajās instancēs, lūdz Pasūtītāju veikt grozījumus esošajā līgumā, pagarinot projektēšanas izpildes termiņu par 4 (četrām) nedēļām jeb 28 (divdesmit astoņām) kalendārām dienām, 
Izvērtējot  iepriekš minētos apstākļus, kā arī Līguma 2.4., 2.7. un 9.7. punktā noteikto, Pasūtītājs piekrīt  kopējā būvniecības ieceres dokumentācijas izstrādes termiņa pagarinājumam 4 (četru) kalendāro nedēļu jeb 28 (divdesmit astoņu) kalendāro dienu apmērā.
Pasūtītājs norāda, ka attiecībā par grozījumiem Līgumā un iepirkuma Līguma mērķi, netiek mainīts Līguma vispārējais raksturs un mērķis, jo ir atklājušies apstākļi, kas plānojot projekta ‘’Cēsu Pilsētas vidusskolas ELT jaudas palielināšanas darbu projektēšana un autoruzraudzība’’ ieviešanu iepriekš nebija objektīvi paredzami, nepieciešamie risinājumi tika konstatēti tikai Līguma darbības laikā, kā rezultātā Līguma Puses saskata nepieciešamību Līguma izpildes pagarinājumam. 
Ievērojot augstākminēto, jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, būtu izdarāmas izmaiņas.  
 Ņemot vērā augstāk minēto, pamatoti ir nepieciešams veikt Līguma grozījumus. 

